b'\n_START_ARTICLE_\nGiottov campanile\n_START_SECTION_\nZgodovina\n_START_PARAGRAPH_\nPo smrti Arnolfa di Cambia leta 1302, prvega vodje del na stolnici in po prekinitvi ve\xc4\x8d kot trideset let, je bil leta 1334 n kot njegov naslednik nominiran slaven slikar Giotto di Bondone. V tem \xc4\x8dasu je bil star 67 let. Giotto se je osredoto\xc4\x8dil na na\xc4\x8drtovanje in izgradnjo zvonika za stolnico. Postal je ugledni arhitekt, zahvaljujo\xc4\x8d nara\xc5\xa1\xc4\x8dajo\xc4\x8di avtonomiji arhitekta-oblikovalca v odnosu do obrtnikov o prve polovice 13. stoletja. Temeljni kamen je bil postavljen 19. julija 1334 . Njegova zasnova je bila v skladu z barvno shemo stolnice, ki jo je uporabil Arnolfo di Cambio, s tem da je stolp izgledal, kot da je poslikan. V svoji zasnovi je uporabil tudi chiarosc\xc3\xbaro in neko obliko perspektive namesto strogo linearnega risanja. Namesto filigranskega okostja gotske stavbe je v geometrijskih vzorcih nanosil povr\xc5\xa1ino barvnega marmorja._NEWLINE_Ko je leta 1337 umrl, je kon\xc4\x8dal le spodnje nadstropje z zunanjo oblogo iz marmorja: geometrijske vzorce belega marmorja iz Carrare, zelenega marmorja iz Prata in rde\xc4\x8dega iz Siene. To spodnje nadstropje je okra\xc5\xa1eno na treh straneh z bas-reliefi v \xc5\xa1estkotnih plo\xc5\xa1\xc4\x8dah, sedem na vsaki strani. Ko so bila vhodna vrata raz\xc5\xa1irjena leta 1348, sta bili dve plo\xc5\xa1\xc4\x8di premaknjeni na prazno severno stran in \xc5\xa1ele pozneje leta 1437 je Luca della Robbia naro\xc4\x8dil \xc5\xa1e pet plo\xc5\xa1\xc4\x8d. \xc5\xa0tevilka "sedem" ima v biblijskem smislu poseben pomen: simbolizira \xc4\x8dlove\xc5\xa1ko dovr\xc5\xa1enost. Te plo\xc5\xa1\xc4\x8de je te\xc5\xbeko pripisati umetni\xc5\xa1kemu o\xc4\x8detovstvu, nekatere so lahko Giottove, drugi pa Andrea Pisano (ali njihove delavnice)._NEWLINE_Skozi to delo je Giotto skupaj s Brunelleschijem (njegova je kupola Firen\xc5\xa1ke stolnice) in Albertijem (s svojo razpravo De re aedificatoria, 1450) postal eden od ustanoviteljev italijanske renesan\xc4\x8dne arhitekture._NEWLINE_Giotta je leta 1343 nasledil Andrea Pisano, ki je bil \xc5\xbee znan po ju\xc5\xbenih vratih krstilnice. Nadaljeval je gradnjo zvonika in natan\xc4\x8dno sledil Giottojevem projektu. Dodal je, nad spodnjim Giottovim nadstropjem, drugo fascijo, tokrat okra\xc5\xa1eno z rombi v obliki plo\xc5\xa1\xc4\x8d (1347-1341). Dvignil je \xc5\xa1e dve nadstropji, s \xc5\xa1tirimi ni\xc5\xa1ami na vsaki strani in vsakem nadstropju, vendar je druga vrsta ni\xc5\xa1 prazna. Gradnja se je ustavila leta 1348, leta katastrofalne \xc4\x8drne smrti._NEWLINE_Pisana je zamenjal Francesco Talenti, ki je zgradil zgornja tri nadstropja z velikimi okni, in leta 1359 dokon\xc4\x8dal zvonik. Ni konstruiral konice, ki jo je zasnoval Giotto, s \xc4\x8dimer se je na\xc4\x8drtovana vi\xc5\xa1ina 122 metrov zni\xc5\xbeala na 84,7 metra. Vrh, s svojo slikovito panoramo Firenc in okoli\xc5\xa1kih gri\xc4\x8dev, je mogo\xc4\x8de dose\xc4\x8di po 414 stopnicah.\n_START_SECTION_\nUmetni\xc5\xa1ka dela\n_START_PARAGRAPH_\nVsa sedanja umetni\xc5\xa1ka dela v zvoniku so kopije. Izvirniki so bili odstranjeni med letoma 1965 in 1967 in so sedaj na ogled v Museo dell\'Opera del Duomo, za stolnico\n_START_SECTION_\nTri zgornja nadstropja\n_START_PARAGRAPH_\nTa nadstropja je zgradil Francesco Talenti, mojster del od leta 1348 do 1359. Vsako nadstropje je ve\xc4\x8dja od spodnjega in se razteza po njem v vseh dimenzijah, tako da razlika v velikosti to\xc4\x8dno \xc5\xa1teje kot u\xc4\x8dinek perspektive. Posledi\xc4\x8dno so zgornja tri nadstropja stolpa, gledano od spodaj, videti popolnoma enake velikosti. Vertikalna okna odpirajo stene, motiv izposojen iz zvonika v Sieni. Talenti je namesto konice zgradil veliko razgledno teraso._NEWLINE_Reliefi, kipi in dekoracija naredijo koherentno celoto, ko jo razlagamo v smislu srednjeve\xc5\xa1ke sholasti\xc4\x8dne filozofije.'